
Amaliyotda ko‘pincha boshqarish qarorlarini noaniqlik sharoitida qabul qilishga to‘g’ri keladi. Bunda noaniqlik qabul qilingan qarorning natijasiga ta’sir qiluvchi raqibning ongli xatti-xarakati tufayli xam yoki boshqa faktorlar tufayli xam bo‘lishi mumkin. Bir tomon qabul qilayotgan qarorlarning samaradorligi boshqa tomonning xatti-xarakatlariga bog’lik bo‘lgan vaziyatlar konfliktli (nizoli, ixtilofli) vaziyatlar deb ataladi. Konflikt tomonlar o‘rtasida albatta antogonistik ziddiyat bo‘lishini taqozo qilmaydi, lekin xamisha ma’lum bir tarzda tafovut bilan bog’lik bo‘ladi. Konfliktli vaziyatlarni matematik tomondan analiz qiluvchi, uning matematik modelini tuzuvchi va tomonlarning ratsional xarakat qilish yo‘llarini o‘rganuvchi fan so-xasiga o‘yinlar nazariyasi deyiladi. O‘yinlar nazariyasining paydo bo‘lishi Dj.fon Neyman va O.Morgenshternlarning “O‘yinlar nazariyasi va iqtisodiy muomala” nomli monografiyasi bosilib chiqqan 1944 yil xisoblanadi.
Xozirgi vaqtda o‘yinlar nazariyasi gurkirab rivojlanmoqda. Uning antogonistik, noantogonistik (koopervtiv), chekli, cheksiz, pozitsion, differensial o‘yinlar va boshqa bir qator yo‘nalishlari mavjud. Keyingi paytlarda muxim axamiyat kasb etayotgan differensial o‘yinlar bir boshqariladigan ob’ektning boshqa boshqariladigan ob’ektni ta’kib qilishini ular xarakatlari dinamikasini xisobga olgan xolda o‘rganadi. Bunda ob’ektlar xarakati differensial tenglamalar yordamida tavsiflanadi. O‘yin real konfliktli vaziyatning matematik modeli bo‘lib, u ma’lum qoidalar bo‘yicha taxlil qilinadi. Umumiy xolda o‘yin qoidalari yurishlar ketma-ketligini, xar bir tomonning qarshi tomon xarakatlari xaqidagi ma’lumoti xajmini va o‘yin natijasini (echimini) belgilaydi. Qoida, shuningdek, tanlashlarning mumkin bo‘lgan ma’lum ketma-ketligi amalga oshirilib, ortiq yurishlar qilish mumkin bo‘lmay qolgan o‘yining tugashini xam belgilaydi.
Ishtirokchilarning soniga qarab o‘yinlar juft va ko‘p tomonli bo‘ladilar. Juft o‘yinda ishtirokchilar soni ikkiga teng, ko‘p tomonli o‘yinda esa ularning soni ikkidan ortiq. Ko‘p tomonli o‘yin ishtirokchilari koalitsiyalar (ittifoqlar) tashkil qilishlari mumkin (bu xolda o‘yin koalitsion deb ataladi). Agar ko‘p tomonli o‘yin ishtirokchilari doimiy kaolitsiyaga birlashsalar u juft o‘yinga aylanadi.
O‘yinda (konfliktda) ishtirok etuvchi tomonlar o‘yinchilar deb ataladilar. Sport o‘yinida o‘yinchilar - bu aloxida sportchilar yoki komandalar bo‘lishi mumkin; xarbiy konfliktda - urushuvchi tomonlar; xalq xo‘jaligida - korxonalar, firmalar. Ba’zan o‘yinchi rolini tabiat xam bajaradi, chunki u qabul qilinishi kerak bo‘lgan qarorning shart-sharoitini shakllantiradi. O‘yinchining strategiyasi deb uning xar bir shaxsiy yurishda o‘yin jarayonida yuz bergan vaziyatdan kelib chiqib tadbir variantini tanlash yo‘lini belgilovchi qoidalar majmuiga aytiladi.
Agar o‘yinchilarning strategiyalari soni chekli bo‘lsa, o‘yin chekli, agar o‘yinchilardan xech bo‘lmaganda bittasining strategiyalar soni cheksiz bo‘lsa - cheksiz deyiladi. O‘yinchining strategiyasi unga maksimal yutuq yoki minimal qiymatli yutqazish bersa, bunday strategiya optimal strategiya deyiladi.
O‘yin qoidasida ko‘zda tutilgan strategiyalardan birini tanlash va uni amalga oshirish yurish deb ataladi. Yurishlar shaxsiy va tasodifiy bo‘ladi. Agar o‘yinchi o‘zining tadbirlarining mumkin bo‘lgan variantlaridan birini ongli ravishda tanlasa (masalan, shaxmat va shashka o‘yinlaridagi xar qanday yurish), bunday yurishga shaxsiy yurish deyiladi. Agar tanlashni o‘yinchi emas, balkim biror tasodifiy tanlash mexanizmi (masalan, o‘yin soqqasini yoki tangani tashlash) bajarsa o‘yin tasodifiy deyiladi. O‘yinlarni ta’riflashning ikki usuli mavjud: pozitsion va normal. Pozitsion usul o‘yinning yopik shakli bilan boglik bo‘lib, koidalar ketma-ketligining grafiga (o‘yin daraxtiga) keltiriladi. Normal usul o‘yinchilar strategiyalari to‘plami va to‘lov funk-siyasini oshkora ko‘rsatishdan iborat. O‘yinda to‘lov funksiyasi o‘yinchilar tanlagan strategiyaning xar bir to‘plami va to‘lov funksiyasini oshkora ko‘rsatishdan iborat. O‘yinda to‘lov funksiyasi o‘yinchilar tanlagan strategiyaning xar bir to‘plami uchun xar bir tomonning yutugini aniklaydi. Agar juft o‘yinda bir o‘yinchining yutug’i ikkinchisining yutqizishiga teng bo‘lsa, bunday o‘yin nol yig’indili o‘yin deb ataladi. Agar nol yig’indili o‘yinda ikki o‘yinchi qatnashsa, o‘yin antogonistik o‘yin xisoblanadi.
O‘yinlar nazariyasida nol yig’indili 2 shaxsning chekli o‘yini atroflicha o‘rganilgan. Ikkita A va V o‘yinchilar qatnashgan antogonistik o‘yinni qaraymiz. O‘yinchilar qarama-qarshi maqsadni ko‘zlaydi. Biri qandaydir yutuqqa ega bo‘lsa, ikkinchisi shu miqdorda yutqazadi. Demak A o‘yinchining yutug’i V o‘yinchi yutug’ining teskari ishora bilan olinganiga teng bo‘lgani uchun biz bu o‘yinda A o‘yinchining yutug’ini taxlil qilsak yetarli.
A o‘yinchi (biz uni I o‘yinchi deymiz) m-ta A1 , A2 , ..,Am  strategiyalariga, V o‘yinchi (biz uni II o‘yinchi deymiz) n-ta V1 , V2 ,.., Vn  strategiyalarga ega bo‘lsin. Bunday o‘yinga mxn o‘lchamli o‘yin deyiladi.
I o‘yinchi o‘zining mumkin bo‘lgan strategiyalaridan biri Ai ni, i=1,2..,m, II o‘yinchi esa, I o‘yinchining tanlash natijasidan bexabar xolda, Vj strategiyani (j=1,2..,n) tanlangan bo‘lsin. Strategiyalarni tanlash natijasida I o‘yinchining yutug’i W1(Ai ,Bj) va II o‘yinchining yutug’i W2(Ai ,Bj) bo‘lsa, ular W1(Ai ,Bj) +
+W2(Ai ,Bj)=0 munosabatni qanoatlantiradi. Agar  W(Ai ,Bj)= W1(Ai ,Bj) deb olsak, W2(Ai ,Bj)= -W(Ai ,Bj bo‘ladi.
W(Ai,Bj)=aij deb belgilaylik. Faraz qilaylikki, aij ning qiymatlari strategiyalarning xar bir jufti uchun bizga ma’lum bo‘lsin. Bu qiymatlarni satrlari I o‘yinchining strategiyalariga, ustunlari esa II o‘yinchining strategiyalariga mos keladigan jadval (1-jadval) ko‘rinishida yozamiz. Bunday jadval to‘lov matritsasi deb ataladi.
